[{"text_idx": "#000000", "text": "TEJO serc\u0302as oficiston pri eksteraj rilatoj"}, {"text_idx": "#000001", "text": "Laboru por TEJO kiel TEJO-oficisto pri Eksteraj Rilatoj kaj Subvencioj de Konsilio de Eu\u0306ropo (KdE)! Per sia agado pri Eksteraj Rilatoj TEJO celas levi la profilon de lingvopolitikaj temoj kaj Esperanto en internaciaj medioj, konsciigi pri diversaj aspektoj de lingvaj problemoj en internaciaj kaj interkulturaj rilatoj kaj en la dau\u0306ripova evoluigo de la monda socio kaj kunlabori kun aliaj organizaj\u0302oj por komunaj celoj."}, {"text_idx": "#000002", "text": "Tial TEJO serc\u0302as profesiecan, kvalitan subtenon al nia laboro en tiuj kampoj. Se vi volas ig\u0302i oficisto pri la eksteraj rilatoj de TEJO, kandidatig\u0302u g\u0302is la 15a de junio 2023 lau\u0306 la instrukcioj menciitaj fine de c\u0302i tiu pag\u0302o."}, {"text_idx": "#000003", "text": "Laborhoroj: plentempe (38 horoj semajne), kontrakto lau\u0306 nederlanda leg\u0302o.\nSalajro: ekde 1995\u20ac monate, bazo lau\u0306 la nederlanda minumuma salajro, vidu detale c\u0302i tie).\nLoko: distance/hejme, kun eblo labori surloke c\u0302e la TEJO-oficejo en Roterdamo (vidu fine).\nKomenco: lau\u0306eble la 17an de Julio, diskutebla kun la sukcesa kandidato.\nDau\u0306ro: la kontrakto estos komence unujara, kun eblo plilongigi g\u0302in."}, {"text_idx": "#000004", "text": "La dungoto laboros lau\u0306 la gvidado de la Estraro de TEJO, kiu mem respondecas al la Komitato de TEJO, kaj kunlaboros proksime kun la volontuloj kaj aliaj oficistoj de TEJO (precipe la Subvencipetisto), la Komisiono pri Eksteraj RIlatoj (KER), la Komisiono pri Aktivula Trejnado (AT) kaj aliaj komisionoj au\u0306 sekcioj de lau\u0306bezone."}, {"text_idx": "#000008", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]